ઉના ગીરગઢડા પંથકમાં છેલ્લા બે દિવસથી ભારે વરસાદ પડી રહ્યો છે. તેમજ ગીર જંગલ વિસ્તારના ઉપરવાસમાં વ્યાપક વરસાદના પગલે તાલુકામાંથી પસાર થતી તમામ નદીઓમાં ધોડાપુર આવેલ ત્યારે ગતરાત્રીના સમયે તાલુકાના ખજુદ્રા ગામેથી પસાર થતી શાહી નદી માંથી પસાર થતાં બે સગાભાઇ માથી એક ભાઇ પાણીના ધસમસતા પ્રવાહમાં તણાઇ જતાં રાત્રીના સમયે ગામ લોકો નદી કાંઠે ઉમટી પડ્યા હતા. આ અંગેની જાણ વહીવટી તંત્રને કરતા મામલતદાર, ટીડીઓ સહીતનો કાફલો ધટના સ્થળે પહોચી ગયેલ તેમજ સગા ભાઇની નજર સમક્ષ સગો ભાઇ તણાઇ જતાં તેમના પરીવારજનો પણ નદી કાંઠે બેસી ગયા હતા. અને 16 કલાક બાદ આ યુવાનનો મૃતદેહ હાથ લાગતા ગામમાં અરેરાટી ફેલાય જવા પામી હતી.